ai4bharat/Pralekha huggingface dataset:
বিজ্ঞানওপ্রযুক্তিমন্ত্রক
এসটিআইপি ২০২০ কিভাবে দেশকে ভবিষ্যতের জন্য প্রস্তুত এবং কোভিড-১৯এর মতো পরিস্থিতির মোকাবিলা করতে সক্ষম করতে পারে সেই নিয়ে আলোচনা করলেন বিশেষজ্ঞরা
নয়াদিল্লী, ৩ ডিসেম্বর, ২০২০
নীতি আয়োগের সদস্য ডঃ ভি কে সারস্বত একটি ওয়েবিনারে জানালেন কিভাবে কোভিড-১৯ সুযোগ তৈরি করেছে এবং দীর্ঘমেয়াদী দারুন প্রভাব ফেলবে। অন্যদিকে বিজ্ঞান ও প্রযুক্তি দপ্তরের সচিব অধ্যাপক আশুতোষ শর্মা বললেন, কিভাবে নতুন সায়েন্স, টেকনোলজি অ্যান্ড ইনোভেশন পলিসি  ২০২০ আমাদের এই ধরনের পরিস্থিতির মোকাবিলায় ভবিষ্যতে প্রস্তুত করবে।
ডঃ সারস্বত জিএসটি স্বর্ণজয়ন্তী আলোচনা চক্রে ওয়েবিনারে বলেন, কোভিড-১৯ বিশ্বে প্রভূত প্রভাব ফেলেছে। কিন্তু এটি অগ্রসর হওয়ার রাস্তাও দেখিয়েছে। ন্যাশনাল কাউন্সিল ফর সায়েন্স অ্যান্ড টেকনোলজি কমিউনিকেশন অ্যান্ড বিজ্ঞান প্রাসা সম্প্রতি 'মহামারীর অন্য দিক' নিয়ে এই আলোচনা চক্রের আয়োজন করে। ডঃ সারস্বত আরও বলেন, এই যে সংকট প্রত্যেককে প্রভাবিত করেছে, কাছের মানুষের মৃত্যু হয়েছে, জীবিকার উপায় চলে গেছে, বিশ্ব অর্থনীতি স্তব্ধ হয়ে গেছে,কিন্তু এটি সেইসঙ্গে আমাদের কয়েকটি মৌলিক ধারণার বিষয়ে পর্যালোচনা করতে বাধ্য করেছে। যেমন সাংগঠনিক নীতি, কার্যাবলী যা একজনের অনুসরণ করা উচিত এবং বিকাশশীল দেশগুলিকে সুযোগ দিয়েছে আত্মনির্ভর হতে, অর্থনীতিকে ঢেলে সাজাতে এবং উদ্ভাবনে। কোভিড-১৯এর মতো প্রতিবন্ধকতার মোকাবিলায় বিজ্ঞান, প্রযুক্তি এবং উদ্ভাবন গুরুত্বপূর্ণ ভূমিকা পালন করে।
এই ধরনের সংকটময় সময়ে এসটিআইপি ২০২০র ভূমিকার ওপর জোর দিয়ে অধ্যাপক আশুতোষ শর্মা বলেন, ‘এই নীতি আমাদের ভবিষ্যৎ সমস্যা মোকাবিলা করতে এবং দেশকে আত্মনির্ভর করে তুলতে ভালোই সাহায্য করছে।’
তিনি বলেন যে, এই নীতি জ্ঞানের গণতন্ত্রীকরণ, গবেষণা ও উন্নয়নের অগ্রগতি যাতে আন্তর্জাতিক স্তরে পণ্য নিয়ে প্রতিযোগিতায় নামা যায় আরও গুণমান ও গতির সঙ্গে তাতে সাহায্য করছে এবং এটি আমাদের শিল্প জগতকে কর্মসংস্থান সৃষ্টিতে গবেষণা এবং উদ্ভাবনে ক্ষমতায়ণ করছে।
দপ্তরের সচিব নির্দিষ্ট করে বলেন, ‘আমরা অতীতে কয়েকটি ক্ষেত্রে সময়ের সঙ্গে তাল রাখতে পারিনি এবং এটা প্রমাণ হয়েছে যে এই জন্যই আমরা ওইসব ক্ষেত্রে আত্মনির্ভর হয়ে উঠতে পারিনি। আমরা এখন এই সুযোগ নষ্ট করতে পারিনা। এসটিআইপি ২০২০ প্রত্যেকটি বিষয় বিবেচনা করেছে এবং বিজ্ঞান, প্রযুক্তি ও উদ্ভাবন ব্যবহার করে দেশকে আত্মনির্ভর হতে প্রভূত সাহায্য করবে।’
অসামরিকবিমানপরিবহণমন্ত্রক
উড়ান প্রকল্পকে সুস্থায়ী হিসেবে গড়ে তোলার লক্ষ্যে পদক্ষেপ : প্রদীপ সিং খারোলা
নয়াদিল্লী, ২১ অক্টোবর, ২০২০
কেন্দ্রীয় অসামরিক বিমান চলাচল মন্ত্রকের সচিব শ্রী প্রদীপ সিং খারোলা জানিয়েছেন, উড়ান প্রকল্পকে সুস্থায়ী হিসেবে গড়ে তুলতে এবং দক্ষতা বৃদ্ধির জন্য সমস্ত পক্ষের সঙ্গে আলোচনা চালানো হচ্ছে। আজ উড়ান দিবস উপলক্ষ্যে ভিডিও কনফারেন্সের মাধ্যমে আলোচনায় অংশ নিয়ে সাধারণ মানুষ, বিশেষ করে প্রত্যন্ত অঞ্চলে বিমান পরিষেবা পৌঁছে দিতে এই প্রকল্পের গুরুত্ব ব্যাখ্যা করেন তিনি । শ্রী খারোলা এই প্রকল্পটিকে সফল করে তোলার জন্য এরসঙ্গে যুক্ত সমস্ত পক্ষ এবং উড়ান প্রকল্পের দলটিকে বিশেষ অভিনন্দন জানান। এক্ষেত্রে বিমান সংস্থাগুলিকে আরও উদ্যোগ গ্রহণের আহ্বান জানান তিনি। শ্রী খারোলা বলেন, যাতে এই প্রকল্পের সুবিধা আরও বেশি মানুষ গ্রহণ করতে পারে তারজন্য বাণিজ্যিক বিমান পরিষেবা সংস্থাগুলিকে এগিয়ে আসতে হবে।
শ্রী খারোলা বলেন, এই প্রকল্পের অন্যতম গুরুত্বপূর্ণ বৈশিষ্ট্যই হল এরসঙ্গে যুক্ত বিভিন্ন সংস্থার সমন্বিত প্রয়াস। ভারতের বিমান বন্দর কর্তৃপক্ষের চেয়ারম্যান শ্রী অরবিন্দ সিং জানান, উড়ান প্রকল্পের প্রয়োজনীয় পরিকাঠামো নির্মাণে ভারতীয় বিমান বন্দর কর্তৃপক্ষ বদ্ধপরিকর। মন্ত্রকের যুগ্মসচিব শ্রীমতি উষা পাধি উড়ান প্রকল্পকে সফল করে তোলার জন্য সমস্ত পক্ষই যেভাবে প্রয়াস চালিয়ে যাচ্ছে তা বিশেষ তাপর্যপূর্ণ বলে জানান। তিনি বলেন, ২১শে অক্টোবর দিনটিকে সরকার উড়ান দিবস হিসেবে পালনের সিদ্ধান্ত নিয়েছে।
‘উড়ে দেশ কা আম নাগরিক’ বা আরসিএস-উড়ান হল ভারত সরকারের একটি জন-কল্যাণমূলক কর্মসূচি। এর মাধ্যমে দেশের সাধারণ নাগরিককে সাশ্রয়ী মূল্যে বিমান ভ্রমণের সুযোগ প্রদান করা। ২০২৪ সালের মধ্যে এই প্রকল্পের আওতায় দেশের ১০০টি বিমান বন্দর, হেলিপোর্টস, ওয়াটারড্রোমস উন্নতি সাধনের লক্ষ্য নিয়েছে ভারতের বিমান বন্দর কর্তৃপক্ষ।
CG/SS/NS
(Visitor Counter : 221
অর্থমন্ত্রক
২০১৯-এর মার্চে পণ্য পরিষেবা কর সংগ্রহ ১ লক্ষ কোটি টাকা ছাড়ালো, যা ২০১৮-১৯ অর্থবর্ষে সর্বাধিক
নয়াদিল্লি, ০১ এপ্রিল, ২০১৯
২০১৯-এর মার্চে পণ্য পরিষেবা কর সংগ্রহের পরিমান দাঁড়িয়েছে ১ লক্ষ ৬ হাজার ৫৭৭ কোটি টাকা। এরমধ্যে কেন্দ্রের জন্য বসানো পণ্য পরিষেবা কর  বাবদ ২০ হাজার ৩৫৩ কোটি, রাজ্যের জন্য বসানো পণ্য পরিষেবা কর  থেকে ২৭ হাজার ৫২০ কোটি এবং সম্মিলিত পণ্য পরিষেবা কর  থেকে ৫০ হাজার ৪১৮ টাকা সংগ্রহ হয়েছে। আইজিএসটি থেকে সংগৃহিত করের মধ্যে রপ্তানী পণ্য থেকে সংগ্রহ হয়েছে ২৩ হাজার ৫২১ কোটি টাকা। এছাড়াও সেস থেকে আদায় হয়েছে ৮ হাজার ২৮৬ কোটি টাকা। এরমধ্যে আমদানি পণ্য থেকে কর আদায় হয়েছে ৮৯১ কোটি টাকা। ২০১৯এর ফেব্রুয়ারী থেকে ৩১শে মার্চের মধ্যে জিএসটিআর থ্রি-বি রিটার্ন জমা পড়েছে ৭৫.৯৫ লক্ষ টাকা।
এরমধ্যে সরকার, কেন্দ্রের জন্য বসানো পণ্য পরিষেবা কর  বাবদ ১৭ হাজার ২৬১ কোটি এবং রাজ্যের জন্য বসানো পণ্য পরিষেবা কর  বাবদ ১৩ হাজার ৬৮৯ কোটি টাকা সম্মিলিত পণ্য পরিষেবা কর  থেকে ফেরৎ দিয়েছে। এছাড়াও কেন্দ্র ও রাজ্যের মধ্যে ৫০ শতাংশ অনুপাতে ভাগাভাগি অনুযায়ী সম্মিলিত পণ্য পরিষেবা কর সংগ্রহ থেকে ২০ হাজার কোটি টাকা ফেরৎ দিয়েছে। তা সত্ত্বেও কেন্দ্র ও রাজ্য সরকারের ২০১৯এর মার্চ মাসে কেন্দ্রের বসানো পণ্য পরিষেবা কর থেকে ৪৭ হাজার ৬১৪ কোটি এবং রাজ্যের বসানো পণ্য পরিষেবা কর থেকে ৫১ হাজার ২০৯ কোটি টাকা আয় হয়েছে।
পণ্য পরিষেবা কর চালু হওয়ার পর ২০১৯এর মার্চে সবথেকে বেশি কর সংগ্রহীত হয়েছে। যেখানে ২০১৮ সালে মার্চে ৯২ হাজার ১৬৭ কোটি টাকা আয় হয়েছিল, ২০১৯ সালের মার্চে তা ১৫.৬ শতাংশ বৃদ্ধি পেয়েছে। ২০১৮-১৯ অর্থবর্ষে শেষ তিন মাসে এই কর সংগ্রহের পরিমান ছিল ১৪. ৩ শতাংশ। বিগত কয়েক মাস ধরে কর কাঠামোর ওপর সদর্থক পদক্ষেপ নেওয়ার ফলে এই সাফল্য এসেছে বলে মনে করা হচ্ছে।
CG/SS/NS
(Visitor Counter : 159
শিল্পওবাণিজ্যমন্ত্রক
গভর্মেন্ট ই-মার্কেটপ্লেস -এর পক্ষ থেকে পঞ্চম ন্যাশনাল পাবলিক প্রোকিউরমেন্ট কনক্লেভ আয়োজন
নতুন দিল্লি, ১১ আগস্ট, ২০২১
ভারতীয় শিল্প মহাসংঘ -এর সঙ্গে সহযোগিতায় গভর্মেন্ট ই-মার্কেটপ্লেস -এর পক্ষ থেকে পঞ্চম ন্যাশনাল পাবলিক প্রোকিউরমেন্ট কনক্লেভ আয়োজন করা হয়। জাতীয় স্তরে অনলাইনে সরকারি কেনাকাটা সম্পর্কিত এই সম্মেলন গত সোম ও মঙ্গলবার আয়োজিত হয়। সম্মেলনের মূল বিষয় ছিল দক্ষতা, স্বচ্ছতা ও অন্তর্ভুক্তি।
(কেন্দ্রীয় বাণিজ্য ও শিল্প প্রতিমন্ত্রী শ্রীমতী অনুপ্রিয়া প্যাটেল গত সোমবার ভার্চুয়াল পদ্ধতিতে এই সম্মেলন উদ্বোধন করেন। এই উপলক্ষে জেমের চেয়ারম্যান এবং বাণিজ্য সচিব শ্রী বি ভি আর সুব্রমণিয়ম অনুষ্ঠানে যোগ দেন। সম্মেলনের উদ্বোধনী ভাষণে শ্রীমতী প্যাটেল বলেন, দেশে সরকারি কেনাকেটার ক্ষেত্রে জেম আমূল পরিবর্তন নিয়ে এসেছে। তিনি জেম ব্যবস্থার পরিধি আরও বাড়ানোর ওপর গুরুত্ব দেন। অনুষ্ঠানে জেমের চেয়ারম্যান শ্রী সুব্রমণিয়ম স্থানীয় পণ্যের বিশ্বায়ণ সম্পর্কে প্রধানমন্ত্রীর দৃষ্টিভঙ্গি অনুসরণ করে বলেন, আত্মনির্ভর ভারত গঠনের প্রয়াসে এই সংস্থাটি নিজের অবদান রাখার সম্ভাব্য সব দিক খতিয়ে দেখবে।
এবছরের সম্মেলনে সরকারি ক্রেতা, বিক্রেতা, শিল্প সংস্থা ও শিক্ষা প্রতিষ্ঠানগুলির জন্য বিশেষ সুবিধার কথা উল্লেখ করা হয়। এসম্পর্কে বলা হয়, জেম এমন একটি অনলাইন প্ল্যাটফর্ম যেখানে অংশগ্রহণকারী সব পক্ষই তাদের পণ্য সামগ্রী প্রদর্শন ও বিক্রি করতে পারবে। এই সম্মেলনে জেম সংস্থার অংশিদার এবং ক্রেতাদের বিশেষ সংবর্ধনা দেওয়া হয়। জেম অনলাইন প্ল্যাটফর্ম থেকে ক্রয় ও সংগ্রহের নিরিখে সেরা ক্রেতা ও বিক্রেতা সংস্থাগুলিকে পুরস্কৃত করা হয়। কেন্দ্রীয় সরকারি ক্রেতা হিসেবে প্রতিরক্ষা মন্ত্রক এবার সেরা পুরস্কার পেয়েছে। অন্যদিকে, রানার আপ পুরস্কার পেয়েছে কেন্দ্রীয় পেট্রোলিয়াম ও প্রাকৃতিক গ্যাস মন্ত্রক। রাজ্য সরকারগুলির মধ্যে ক্রয়ের দিক থেকে সেরার পুরস্কার পেয়েছে উত্তর প্রদেশ এবং রানার আপ পুরস্কার পেয়েছে গুজরাট। একই ভাবে বিক্রেতার দিক থেকে সেরা পুরস্কার পেয়েছে টাটা মোটরস লিমিটেড এবং রানার আপ পুরস্কার পেয়েছে মাহিন্দ্র অ্যান্ড মাহিন্দ্র লিমিটেড।
সম্মেলনের সমাপ্তি অনুষ্ঠানে জেমের মুখ্য কার্যনির্বাহী আধিকারিক শ্রী পি কে সিং পুরস্কার জয়ীদের অভিনন্দন জানিয়ে জেমের সঙ্গে অংশিদারিত্ব গড়ে তোলার জন্য ধন্যবাদ দেন। তিনি সরকারি সংগ্রহ পোর্টাল হিসেবে জেম সংস্থাকে স্বচ্ছ, সুদক্ষ করে তুলতে প্রধানমন্ত্রীর দৃষ্টিভঙ্গির কথাও পুনরায় উল্লেখ করেন।
CG/BD/AS
প্রধানমন্ত্রীরদপ্তর
শ্রীলঙ্কার প্রধানমন্ত্রী মহিন্দা রাজাপক্ষে নতুন দিল্লি পৌঁছলেন
নয়াদিল্লি, ৭ ফেব্রুয়ারি, ২০২০
শ্রীলঙ্কার প্রধানমন্ত্রী শ্রী মহিন্দা রাজাপক্ষ আজ সন্ধ্যায় নতুন দিল্লি এসে পৌঁছন। প্রধানমন্ত্রী শ্রী নরেন্দ্র মোদীর আমন্ত্রণে তিনি ৮ থেকে ১১ই ফেব্রুয়ারি পর্যন্ত ভারত সফর করবেন। তাঁর সঙ্গে রয়েছে উচ্চপর্যায়ের এক প্রতিনিধিদল। ৮ তারিখ, শনিবার তিনি প্রধানমন্ত্রীর সঙ্গে প্রতিনিধি পর্যায়ের বৈঠকে মিলিত হবেন। শ্রী রাজাপক্ষ রাষ্ট্রপতির সঙ্গে সাক্ষাৎ করবেন। পাশাপাশি, ঐদিন তিনি ভারতের পররাষ্ট্র মন্ত্রীর সঙ্গেও দেখা করবেন।
দিল্লিতে আধিকারিক পর্যায়ের বৈঠক ও কর্মসূচির পর শ্রীলঙ্কার প্রধানমন্ত্রী কলম্বো ফিরে যাওয়ার আগে বারাণসী, সারনাথ, বুদ্ধগয়া ও তিরুপতি সফর করবেন। দুই দেশের মধ্যে উচ্চপর্যায়ের একাধিক সফর হয়েছে। সে দেশের রাষ্ট্রপতি গোটাবায়া রাজাপক্ষে নির্বাচনে জয়ের পর রাষ্ট্রপতি পদে দায়িত্ব গ্রহণের অব্যবহিত পরেই প্রথম বিদেশ সফরে ভারতে আসেন।
CG/BD/DM
(Visitor Counter : 82
প্রধানমন্ত্রীরদপ্তর
পবিত্র পরিবারের ধর্মসভা প্রধানমন্ত্রীকে ধন্যবাদ জানিয়েছেন
নয়াদিল্লি, ৬ অক্টোবর, ২০১৯
প্রধানমন্ত্রী শ্রী নরেন্দ্র মোদী তাঁর ‘মন কি বাত’ অনুষ্ঠানে পরিবারের অভিভাবিকা বিএল মাদার মরিয়াম থ্রেসিয়াকে ‘সন্ত’ উপাধি প্রদানের ঘোষণার সিদ্ধান্তের প্রশংসা করায় পবিত্র পরিবারের ধর্মসভা তাঁকে ধন্যবাদ জানিয়েছে।
পবিত্র পরিবারের ধর্মসভা প্রধানমন্ত্রী শ্রী নরেন্দ্র মোদীকে একটি চিঠিতে ধন্যবাদ জ্ঞাপন করেন। ঐ চিঠিতে পরিবারের সুপিরিয়র জেনারেল সিনিয়র উদয় সিএইচএফ লিখেছেন, “আপনি ‘মন কি বাত’ অনুষ্ঠানে পরিবারের অভিভাবিকা বিএল মরিয়াম থ্রেসিয়াকে ‘সন্ত’ উপাধি প্রদানের প্রশংসা জানিয়েছেন। এই কারণে আপনাকে ধন্যবাদ জানাচ্ছি। দূরদর্শী এই ‘সন্ত’ মহিলা ছিলেন রহস্যাবৃত, বিভিন্ন প্রতিকূলতাকে অতিক্রম করে তিনি তাঁর লক্ষ্যে পৌঁছতে পেরেছেন। আপনি নতুন ভারতীয় ‘সন্ত’ মরিয়াম থ্রেসিয়ার কর্মজীবনের উদাত্ত প্রশংসা করেছেন, যিনি ভালোবাসা, শান্তি ও শিক্ষার মাধ্যমে তাঁর আশপাশের পরিবারগুলির মানোন্নয়ন ঘটিয়েছেন। দেশ গড়ার কাজে এইভাবে তিনি অবদান রেখেছিলেন। মাননীয় মোদীজি, ‘মন কি বাত’ অনুষ্ঠানের মাধ্যমে আপনার প্রশংসার বার্তা ছিল খুব হৃদয়গ্রাহী। আমাদের পরিবার এবং তার আশপাশের সকলে এরজন্য খুবই আনন্দিত।”
মরিয়াম থ্রেসিয়াকে ‘সন্ত’ ঘোষণা করায় প্রধানমন্ত্রী শ্রী নরেন্দ্র মোদী তাঁর মাসিক ‘মন কি বাত’ অনুষ্ঠানে সন্তোষ প্রকাশ করেছেন। তিনি ঐ অনুষ্ঠানে বলেন, “আগামী ১৩ই অক্টোবর পরম পুজনীয় পোপ ফ্রান্সিস সিস্টার মরিয়াম থ্রেসিয়াকে ‘সন্ত’ ঘোষণা করবেন যা প্রতিটি ভারতবাসীর কাছে গর্বের। আমি সিস্টার মরিয়াম থ্রেসিয়াকে আন্তরিক শ্রদ্ধা জানাচ্ছি এবং এই স্বীকৃতির জন্য আমাদের খ্রিষ্টান ভাই-বোন সহ সকল দেশবাসীকে অভিনন্দন জানাচ্ছি।”
CG/CB/DM
(Visitor Counter : 74
প্রতিরক্ষামন্ত্রক
নৌবাহিনীর প্রধান বিশাখাপত্তনমে প্রশিক্ষণ কেন্দ্রের দীক্ষান্ত অধিবেশনে বিশেষ সেবা এবং সাহসিকতার পুরস্কার প্রদান করবেন
নয়াদিল্লি, ৩০ মে, ২০২৩
বিশাখাপত্তনমের নৌঘাঁটিতে ৩১ মে ২০২৩ সালের দীক্ষান্ত অধিবেশন অনুষ্ঠিত হবে। এই অনুষ্ঠানে নৌবাহিনীর বিভিন্ন সদস্যকে সাহসিকতা, নেতৃত্বদান এবং পেশাদারিত্বের স্বীকৃতি স্বরূপ পুরস্কৃত করা হবে। এই প্রথম সন্ধ্যেবেলা অনুষ্ঠানটির আয়োজন করা হয়েছে।
রাষ্ট্রপতির পক্ষে সাহসিকতা এবং বিশেষ সেবার স্বীকৃতি স্বরূপ বাহিনীর সদস্যদের হাতে পুরস্কার তুলে দেবেন নৌপ্রধান অ্যাডমিরাল আর হরি কুমার। এই অনুষ্ঠানে সাহসিকতার জন্য দুটি নৌসেনা পদক, যথাযথ কর্তব্য পালনের জন্য ১৩টি নৌসেনা পদক, ১৬টি বিশিষ্ট সেবা পদক এবং ২টি জীবনরক্ষা পদক প্রদান করা হবে। এছাড়াও নৌবাহিনীর প্রধান সমরাস্ত্রের মানোন্নয়ন ও ইলেক্ট্রিক্যাল ইঞ্জিনিয়ারিং শাখায় গবেষণার জন্য লেফ্টেন্যান্ট ভি কে জৈন মেমোরিয়াল স্বর্ণ পদক এবং সুরক্ষার মানোন্নয়নে ক্যাপ্টেন রবি ধীর স্মারক স্বর্ণপদক প্রদান করবেন। এই অনুষ্ঠানে ভারতীয় নৌবাহিনীর বিশিষ্ট সদস্যরা ছাড়াও পুরস্কার প্রাপকদের পরিবার-পরিজন উপস্থিত থাকবেন। ৩১ মে বিকেল ৫টা থেকে আইএন ইউটিউব চ্যানেলে অনুষ্ঠানটি সম্প্রচারিত হবে।
(CG/CB/NS…. 30.05.23... 176
প্রধানমন্ত্রীরদপ্তর
শ্রম সংস্কার বিল পাশ হওয়াকে স্বাগত জানিয়েছেন প্রধানমন্ত্রীর; শ্রম সংস্কার শ্রমিকদের কল্যাণ নিশ্চিত করবে এবং অর্থনীতিকে চাঙ্গা করবে
নতুনদিল্লি, ২৩শে সেপ্টেম্বর, ২০২০
প্রধানমন্ত্রী শ্রী নরেন্দ্র মোদী আজ সংসদে শ্রম সংস্কার বিল পাশের বিষয়টিকে স্বাগত জানিয়েছেন ।
এক গুচ্ছ ট্যুইট বার্তায় প্রধানমন্ত্রী বলেছেন, “ দীর্ঘ সময়ের বকেয়া ও বহু প্রতীক্ষিত শ্রম সংস্কার বিল সংসদে পাশ হয়েছে। এই সংস্কার আমাদের পরিশ্রমী শ্রমিকদের কল্যাণ নিশ্চিত করবে এবং আর্থিক বিকাশে গতি আনবে। এগুলি ‘ন্যুনতম শাসনে সর্বোচ্চ নিয়ন্ত্রণ’-এর আদর্শ উদাহরণ হয়ে উঠবে।
নতুন শ্রম কোড সর্বস্তরে ন্যুনতম মজুরি ও সঠিক সময়ে তা দেওয়ার বিষয়টি নিশ্চিত করবে এবং শ্রমিকদের পেশাগত সুরক্ষাকে অগ্রাধিকার দেবে। এই সংস্কারের ফলে ভালো কাজের পরিবেশ তৈরি হবে যা আর্থিক বিকাশে গতি আনবে।
শ্রম সংস্কার ‘সহজে ব্যবসা করার বিষয়টি নিশ্চিত করবে। নানা নিয়মের বেড়াজাল,লাল ফিতের ফাঁস ও ‘ইনস্পেক্টর রাজ’কে কমিয়ে শিল্পোদ্যোগগুলিকে ভবিষ্যতমুখী আইনের মাধ্যমে শক্তিশালী করে তুলবে। এই সংস্কার শ্রমিক এবং শিল্প উভয়ের কল্যাণের জন্যই প্রযুক্তিকে কাজে লাগাতে সহায়ক হবে।
CG/CB
(
কেন্দ্রীয়লোকসেবাআয়োগ
ইউপিএসসি আয়োজিত সেপ্টেম্বর মাসের নিয়োগ পরীক্ষার ফলপ্রকাশ
নতুনদিল্লি, ২৯শে অক্টোবর, ২০২১
কেন্দ্রীয় লোক সেবা আয়োগ বা ইউপিএসসি-র সেপ্টেম্বর মাসের নিয়োগ সংক্রান্ত পরীক্ষার ফল প্রকাশিত হয়েছে। যে সব প্রার্থীর নাম সুপারিশ করা হয়েছে, তাঁদের ডাকযোগে চিঠি পাঠান হবে।
প্রার্থীদের নামের তালিকা দেখতে চাইলে নীচের লিঙ্কে ক্লিক করুনঃ-
https://static.pib.gov.in/WriteReadData/specificdocs/documents/2021/oct/doc2021102901.pdf
CG/CB/NS
(Visitor Counter : 92
প্রধানমন্ত্রীরদপ্তর
শীর্ষ স্থানীয় বিজ্ঞান প্রতিষ্ঠানগুলির সঙ্গে মতবিনিময় নিয়ে প্রধানমন্ত্রী ট্যুইট বার্তা
নয়াদিল্লী, ৮ জুলাই, ২০২১
প্রধানমন্ত্রী শ্রী নরেন্দ্র মোদী কেন্দ্রের সাহায্যপুষ্ট ১০০টি কারিগরি প্রতিষ্ঠানের নির্দেশকদের সঙ্গে মতবিনিময় করেছেন। শ্রী মোদী শীর্ষ স্থানীয় বিজ্ঞান ও প্রযুক্তির প্রতিষ্ঠানগুলির সঙ্গে তাঁর আলোচনা বিস্তারিতভাবে জানিয়েছেন। প্রধানমন্ত্রী আইআইএসসি বেঙ্গালুরু, আইআইটি মুম্বাই, আইআইটি চেন্নাই এবং আইআইটি কানপুরের প্রসঙ্গে একগুচ্ছ ট্যুইট বার্তায় তাঁর অভিমত জানিয়েছেন।
প্রধানমন্ত্রী বলেছেন :
প্রথম সারির আইআইটিগুলি এবং @iiscbangalore-এর নির্দেশকদের সঙ্গে ফলপ্রসূ আলোচনা হয়েছে। ভারতকে গবেষণা ও উন্নয়নমূলক এবং উদ্ভাবনী কাজের হাব হিসেবে গড়ে তোলা, বিজ্ঞানকে যুব সম্প্রদায়ের মধ্যে জনপ্রিয় করার মতো বিভিন্ন বিষয় নিয়ে আমরা মতবিনিময় করেছি।
@iiscbangalore তাঁদের গবেষণা ও উন্নয়নমূলক উদ্যোগের মধ্যে গুরুত্বপূর্ণ কয়েকটি কাজ সম্পর্কে জানিয়েছেন। রোবোটিক্স, গণিত/বিজ্ঞান শিক্ষকদের প্রশিক্ষণ এবং কোভিড-১৯এর সময় কাজ করার মতো বিভিন্ন বিষয় নিয়ে আলোচনা হয়েছে। তাঁরা আত্মনির্ভর ভারত অভিযানে স্বাস্থ্য ক্ষেত্রের ওপর গুরুত্ব দেওয়ার বিষয়টি উল্লেখ করেছেন।
@iitbombay-র নাইট্রোজেন উৎপাদক যন্ত্রকে অক্সিজেন উৎপাদক যন্ত্রে পরিণত করার প্রযুক্তি, ক্যানসার চিকিৎসার জন্য সেল থেরাপি, এলএএসই কর্মসূচির মাধ্যমে শিক্ষাক্ষেত্রে নানা উদ্ভাবনমূলক উদ্যোগ শুরু করা, ডিজিটাল হেল্থ, কৃত্রিম মেধা এবং ডেটা সায়েন্সে স্নাতকোত্তর স্তরের পাঠক্রমের মতো বিভিন্ন বিষয়ে জানতে পেরে আমি অত্যন্ত আনন্দিত।
@iitmadras-এর প্রতিনিধিদের সঙ্গে কোভিড পরিস্থিতি মোকাবিলায় মডিউলার হাসপাতাল তৈরি করা, সংক্রমণের হটস্পট এলাকাগুলি সম্পর্কে পূর্বাভাস, প্রোগ্রামিং ও ডেটা সায়েন্সে অনলাইনে বিএসসি পাঠক্রম এবং তাদের বহুবিধ গবেষণা সম্পর্কে তাঁরা জানিয়েছেন, যার মাধ্যমে কোভিড সমস্যার সুরাহা করতে সুবিধা হবে। ভারত জুড়ে ডিজিটাল কাজকর্ম আরও বাড়ানোর জন্য এই আইআইটি কাজ করছে।
ব্লকচেন টেকনোলজিতে উন্নত গবেষণা ও উদ্ভাবনের কেন্দ্র হয়ে উঠেছে @IITKanpur। এখানে বায়ুর গুণমানের বিষয়ে নজরদারি চালানো, বৈদ্যুতিনভাবে জ্বালানী ভর্তি করা এবং আরও নানা বিষয় নিয়ে কাজকর্ম দেখে আমি গর্বিত। ভারতের যুব শক্তিকে সাহায্য করার জন্য স্টার্টআপ, পেশাদারদের দক্ষতা বাড়ানোর কাজেও এই আইআইটি সাহায্য করছে। এই বৈঠকের বিষয়ে বিস্তারিত জানতে নিচের লিঙ্কে ক্লিক করুন-
https://pib.gov.in/PressReleseDetail.aspx?PRID=1733638
CG/CB/NS
(Visitor Counter : 158
রাষ্ট্রপতিরসচিবালয়
উদ্যম সঙ্গম-২০১৮ উদ্বোধন করলেন রাষ্ট্রপতি
নয়াদিল্লি, ২৮ জুন, ২০১৮
রাষ্ট্রসঙ্ঘের দ্বিতীয় অতিক্ষুদ্র, ছোট ও মাঝারি মাপের শিল্পোদ্যোগ  দিবস উদযাপন উপলক্ষ্যে রাষ্ট্রপতি শ্রী রামনাথ কোবিন্দ বুধবার উদ্যম সঙ্গম-২০১৮ উদ্বোধন করেন। কেন্দ্রীয় অতিক্ষুদ্র, ছোট ও মাঝারি শিল্পোদ্যোগে মন্ত্রক উদ্যম সঙ্গমের আয়োজক। এই উপলক্ষে রাষ্ট্রপতি সৌর-চরখা এবং এমএসএমই সম্পর্ক পোর্টালেরও সূচনা করেন।
রাষ্ট্রপতি বলেন, এমএসএমই ক্ষেত্রের জন্য অনুকূল বাতাবরন গড়ে তোলার লক্ষ্যে ‘উদ্যম সঙ্গম’ এক গুরুত্বপূর্ণ প্রয়াস। মন্ত্রকের এই প্রয়াস এমএসএমই ক্ষেত্রের বর্তমান অবস্হাকে আরও শক্তিশালী করতে সংশ্লিষ্ট সব পক্ষকে আলাপ-আলোচনার সুযোগ করে দেবে। সম্পর্ক পোর্টালের সূচনা প্রসঙ্গে শ্রী কোবিন্দ বলেন, দক্ষ শ্রমিক বাহিনী গড়ে তুলতে এই পোর্টাল খুবই কার্যকর হবে। একইসঙ্গে সুদক্ষ ও যোগ্য যুবক-যুবতীরাও বিভিন্ন কর্মসংস্হানের সুযোগ সম্বন্ধে জানতে পারবেন।
শ্রী কোবিন্দ বলেন, এমএসএমই ক্ষেত্রকে ভারতীয় অর্থনীতির মেরুদন্ড হিসেবে বিবেচনা করা হয়। কৃষির পর এই ক্ষেত্রটিতেই সবচেয়ে বেশি কর্মসংস্হানের সুযোগ আসে। জনসংখ্যাগত বৈশিষ্ট্যকে কাজে লাগিয়ে এই ক্ষেত্রটির পূর্ণ সদ্ব্যবহার করতে হবে। কম মূলধনী বিনিয়োগ সত্ত্বেও এই ক্ষেত্রটিতে বহু কর্মসংস্হানের সৃষ্টি হয়। এই ক্ষেত্রটির অন্য একটি গুরুত্বপূর্ণ দিক হল, গ্রামীণ ও পিছিয়ে পড়া অঞ্চলে রোজগারের সুযোগ তৈরি হয়। সমাজের দুর্বলতর শ্রেণীর মানুষের ক্ষমতায়নের মাধ্যমে সার্বিক বিকাশের লক্ষ্য অর্জনেও এই ক্ষেত্রটি কার্যকর ভূমিকা পালন করতে পারে বলে রাষ্ট্রপতি অভিমত প্রকাশ করেন।
SSS/BD/NS/…
(Visitor Counter : 45
প্রধানমন্ত্রীরদপ্তর
এশিয়ান গেমসে পুরুষদের ১৫০০ মিটার দৌড়ে ব্রোঞ্জ জয়ী জিনসন জনসনকে অভিনন্দন প্রধানমন্ত্রীর
নয়াদিল্লি, ১ অক্টোবর, ২০২৩
প্রধানমন্ত্রী শ্রী নরেন্দ্র মোদী হ্যাংঝাউ-এ এশিয়ান গেমসে পুরুষদের ১৫০০ মিটার দৌড় প্রতিযোগিতায় ব্রোঞ্জ পদক জয়ের জন্য জিনসন জনসনকে অভিনন্দন জানিয়েছেন।
এক্স হ্যান্ডেলে এক পোস্টে প্রধানমন্ত্রী লিখেছেন :
“এই ব্রোঞ্জ জয় বৃহৎ মঞ্চে দক্ষতার নজির! ১৫০০ মিটার ফাইনালে অসাধারণ নৈপুণ্যের জন্য জিনসন জনসনের জন্য করতালি। আগামীদিনে গৌরবের নতুন শিখরে পৌঁছন, এই কামনা করি।”
(PG/MP/DM
স্বাস্থ্যওপরিবারকল্যাণমন্ত্রক
ভারতে মোট সুস্থতার সংখ্যা ৯৫ লক্ষের মাইলফলক ছাড়িয়েছে
সুস্থতার হার ৯৫.৪০ শতাংশ, যা বিশ্বের মধ্যে অন্যতম সর্বাধিক
সুস্পষ্টভাবে আক্রান্তের সংখ্যা আরও কমে ৩.১৩ লক্ষ
নয়াদিল্লি, ১৮ ডিসেম্বর, ২০২০
বিশ্বব্যাপী মহামারীর বিরুদ্ধে লড়াইয়ে ভারত আজ আরও একটি তাৎপর্যপূর্ণ মাইলফলক অর্জন করেছে। ভারতে সুস্থতার সংখ্যায় প্রত্যাশামাফিক অগ্রগতি অব্যাহত রয়েছে। দেশে সুস্থতার সংখ্যা বেড়ে হয়েছে ৯৫ লক্ষ ২০ হাজার ৮২৭।
সুস্পষ্টভাবে আক্রান্তের সংখ্যা এবং সুস্থতার সংখ্যার মধ্যে ব্যবধান ক্রমশ দীর্ঘায়িত হচ্ছে। সুস্থতার সংখ্যা সুস্পষ্টভাবে আক্রান্তের সংখ্যার তুলনায় বেড়ে ৯২ লক্ষ ৬ হাজার ৯৯৬ হয়েছে। এর ফলে, সুস্থতার হার বেড়ে হয়েছে ৯৫.৪০ শতাংশ। সুস্থতার হারের দিক থেকে ভারত বিশ্বে ওপরের সারিতে থাকা দেশগুলির মধ্যে রয়েছে।
সুস্পষ্টভাবে করোনায় আক্রান্তের সংখ্যার তুলনায় সুস্থতার সংখ্যা ৩০ গুণেরও বেশি। দেশে বর্তমানে সুস্পষ্টভাবে করোনায় আক্রান্তের সংখ্যা ৩ লক্ষ ১৩ হাজার ৮৩১, যা মোট আক্রান্তের কেবল ৩.১৪ শতাংশ। দেশে দৈনিক ভিত্তিতে সুস্থতার সংখ্যা আক্রান্তের সংখ্যাকে ছাপিয়ে গেছে। একইসঙ্গে, সুস্থতার সংখ্যাও ক্রমশ বেড়েছে। গত ২৪ ঘন্টায় কেবল ২২,৮৯০ জন নতুন করে করোনায় সংক্রমিত হয়েছেন। একই সময়ে ভারতে আরোগ্য লাভ করেছেন ৩১,০৮৭ জন।
সুস্থতার সংখ্যা গত ২১ দিন ধরে নতুন করে আক্রান্তের সংখ্যার তুলনায় বেশি রয়েছে। দেশে মোট সুস্থতার ৫১.৭৬ শতাংশই পাঁচটি রাজ্য থেকে। এছাড়াও ১০টি রাজ্য ও কেন্দ্রশাসিত অঞ্চলে গত ২৪ ঘন্টায় সুস্থতার হার ৭৫.৪৬ শতাংশ। কেরল থেকে একদিনেই ৪,৯৭০ জন সুস্থ হয়েছেন। অন্যদিকে মহারাষ্ট্র থেকে গত ২৪ ঘন্টায় আরোগ্য লাভ করেছেন ৪,৩৫৮ জন। পশ্চিমবঙ্গে সুস্থ হয়েছেন ২,৭৪৭ জন।
দেশে গত ২৪ ঘন্টায় নতুন করে আক্রান্তদের ৭৬.৪৩ শতাংশই ১০টি রাজ্য ও কেন্দ্রশাসিত অঞ্চল থেকে। কেরল থেকে সর্বাধিক ৪,৯৬৯ জন নতুন করে করোনায় আক্রান্ত হয়েছেন। পশ্চিমবঙ্গ থেকে আক্রান্তের সংখ্যা ২,২৪৫ এবং ছত্তিশগড়ে আক্রান্ত হয়েছেন ১,৫৮৪ জন।
দেশে গত ২৪ ঘন্টায় করোনাজনিত কারণে ৩৩৮ জনের মৃত্যু হয়েছে। এর মধ্যে ৭৫.১৫ শতাংশই মারা গেছেন ১০টি রাজ্য ও কেন্দ্রশাসিত অঞ্চল থেকে। মহারাষ্ট্র থেকে সর্বাধিক ৬৫ জনের মৃত্যুর খবর মিলেছে। পশ্চিমবঙ্গে মৃত্যু হয়েছে ৪৪ জনের এবং দিল্লি থেকে মারা গেছেন আরও ৩৫ জন।
ভারতে করোনাজনিত কারণে মৃত্যুর সংখ্যা ক্রমশ নিম্নমুখী। গত ১৩ দিন দৈনিক ভিত্তিতে মৃত্যুর সংখ্যা ৫০০-র নিচে রয়েছে।
কর্মী, জন-অভিযোগএবংপেনশনমন্ত্রক
স্টাফ সিলেকসন কমিশনের পরীক্ষাসূচী ঘোষনা
এস এস সি'র সমস্ত আধিকারিক এবং কর্মী তাদের এক দিনের বেতন 'পি এম কেয়ারস' তহবিলে দান করছেন
নতুন দিল্লি, ১৬ এপ্রিল, ২০২০
দেশজুড়ে করোনা সংক্রমণ অতিমারীর রূপ নেওয়ায় যে সঙ্কটজনক পরিস্থিতি দেখা দিয়েছে তা পর্যালোচনা করতে স্টাফ সিলেকসন কমিশন বিশেষ বৈঠক করেছে। বর্তমান লকডাউন পরিস্থিতিতে এবং সামাজিক দূরত্বের নিয়মনীতির দিকে নজর রেখে সব পরীক্ষাসূচী দফায় দফায় পর্যালোচনা করা হবে। পরীক্ষার্থীরা যাতে দেশের এক প্রান্ত থেকে অন্য প্রান্তে যেতে পারেন সে দিকে নজর রেখেই এই সিদ্ধান্ত বলে জানানো হয়েছে। ২০১৯ এর সম্মিলিত উচ্চ মাধ্যমিক স্তরের পরীক্ষার বাকি দিনগুলি,জুনিয়র ইঞ্জিনিয়ার পরীক্ষা, ২০১৯, স্টেনোগ্রাফার গ্রেড 'সি' এবং 'ডি'র পরীক্ষা,২০১৯, এবং ২০১৮ সালের উচ্চ মাধ্যমিক স্তরের কারিগরী দক্ষতার পরীক্ষার নতুন সময়সূচী, দ্বিতীয় পর্যায়ের লকডাউন ৩রা মে ২০২০ তারিখে শেষ হওযার পর ঘোষনা করা হবে বলে সিদ্ধান্ত নেওয়া হয়েছে।
পরীক্ষার নতুন সময়সূচী কমিশনের ওয়েবসাইট এবং কমিশনের আঞ্চলিক ও উপ আঞ্চলিক দপ্তর গুলিতে বিঞ্জপ্তি দিয়ে জানান হবে। কমিশানের সংশোধিত বার্ষিক পরীক্ষাসূচী,অন্যান্য পরীক্ষার নতুন সময়সূচী অনুযায়ী পর্যালোচনা করে পরবর্তীকালে বিজ্ঞপ্তি দেওয়া হবে বলে আজকের বিশেষ বৈঠকে সিদ্ধান্ত নেওয়া হয়েছে।
এছাড়াও কমিশনের আজকের বৈঠকে মিলিত ভাবে সিদ্ধান্ত নেওয়া হয়েছে যে এস এস সি'র সমস্ত আধিকারিক এবং কর্মিবৃন্দ, তাদের একদিনের বেতন পি এম কেয়ারস তহবিলে দান করবেন।
(CG/PPM
প্রধানমন্ত্রীরদপ্তর
রেলের মাধ্যমে যে সমস্ত এলাকায় যোগাযোগ ছিল না সেগুলির সঙ্গে সংযোগ গড়ে তোলা হচ্ছে – প্রধানমন্ত্রী মোদী
নতুন দিল্লি, ১৭ জানুয়ারী, ২০২১
প্রধানমন্ত্রী শ্রী নরেন্দ্র মোদী বলেছেন, দেশের যে সমস্ত এলাকার সঙ্গে এতদিন যোগাযোগ ছিল না বা যোগাযোগ ব্যবস্থার বাইরে থেকে গিয়েছিল, সেগুলির সঙ্গে রেল নেটওয়ার্কের মাধ্যমে সংযোগ গড়ে তোলা হচ্ছে। শ্রী মোদী আজ ভিডিও কনফারেন্সের মাধ্যমে দেশের বিভিন্ন প্রান্ত থেকে কেভাডিয়ার সঙ্গে সংযোগ রক্ষাকারী ৮টি ট্রেনের যাত্রা সূচনা এবং গুজরাটে একাধিক রেল প্রকল্পের উদ্বোধন করে ভাষণ দিচ্ছিলেন।
প্রধানমন্ত্রী জোর দিয়ে বলেন, রেললাইনগুলিকে ব্রডগেজে রূপান্তরণের এবং বৈদ্যুতিকরণের কাজে গতি এসেছে। এমনকি রেললাইনগুলির মানোন্নয়ন ঘটিয়ে সেগুলিকে হাইস্পিড ট্রেনের পরিষেবার উপযোগী করে তোলা হচ্ছে। এর ফলে এখন এই লাইনগুলিতে সেমি-হাইস্পিড ট্রেন চালানো হচ্ছে। ধীরে ধীরে এগুলিকে হাইস্পিড ট্রেনের পরিষেবায় উন্নিত করা হবে। শ্রী মোদী জানান, এজন্য বাজেট বরাদ্দ কয়েক গুণ বাড়ানো হয়েছে।
প্রধানমন্ত্রী বলেন, ভারতীয় রেল যাতে পরিবেশ-বান্ধব হয়ে উঠতে পারে, তার জন্য যাবতীয় প্রচেষ্টা নেওয়া হচ্ছে। কেভাডিয়া স্টেশন ভারতের প্রথম রেলস্টেশন যেটি ‘গ্রীণ বিল্ডিং’ বা পরিবেশ-বান্ধব ভবনে স্বীকৃতি পেয়েছে। শ্রী মোদী জোর দিয়ে বলেন, রেল ব্যবস্থার সঙ্গে যুক্ত বিভিন্ন উৎপাদন ও প্রযুক্তির বিষয়ে আত্মনির্ভরতার লক্ষ্যে যে গুরুত্ব দেওয়া হচ্ছে, তার ভাল পরিনাম আশা শুরু হয়েছে। আর এটা সম্ভব হয়েছে, উচ্চ অশ্বশক্তি ক্ষমতা সম্পন্ন দেশীয় বিদ্যুৎ চালিত রেল ইঞ্জিন উৎপাদনের মধ্য দিয়ে। ভারতে সম্প্রতি বিশ্বের প্রথম দ্বিতল বিশিষ্ট সুদীর্ঘ পণ্যবাহী ট্রেনের যাত্রার সূচনা হয়েছে। আজ সম্পূর্ণ দেশীয় প্রযুক্তিতে উৎপাদিত একাধিক আধুনিক ট্রেন ভারতীয় রেল ব্যবস্থার অংশ।
প্রধানমন্ত্রী জোর দিয়ে বলেন, রেলের রূপান্তরণের ক্ষেত্রে বিশেষজ্ঞ ও সুদস্য মানবসম্পদ তথা পেশাদারদের প্রয়োজন রয়েছে। এই প্রয়োজনীয়তাকে অনুভব করেই ভাদোদরায় একটি ডিমড রেল বিশ্ববিদ্যালয় গড়ে তোলা হয়েছে। ভারত বিশ্বের অল্প সংখ্যক দেশের একটি, যেখানে এধরনের শিক্ষাপ্রতিষ্ঠান রয়েছে। শ্রী মোদী বলেন, রেল পরিবহণ, মাল্টি ডিসিপ্লিনারি রিসার্চ প্রশিক্ষণের মত বিষয়গুলিকে এই প্রতিষ্ঠানের পাঠ্যক্রমে অন্তর্ভুক্ত করা হয়েছে। ২০টি রাজ্যের মেধাবি যুবক-যুবতিদের প্রশিক্ষণ দেওয়া হচ্ছে, যাতে তারা রেলের বর্তমান ও ভবিষ্যৎ গতিপথের দিশা দেখাতে পারে। এর ফলে, উদ্ভাবন ও গবেষণার মাধ্যমে রেলের আধুনিকীকরণের কাজ এগিয়ে যাবে বলেও প্রধানমন্ত্রী অভিমত প্রকাশ করেন।
প্রতিরক্ষামন্ত্রক
তেহরানে ইরানের প্রতিরক্ষা মন্ত্রীর সঙ্গে ভারতের প্রতিরক্ষা মন্ত্রীর বৈঠক; দুই মন্ত্রীর মধ্যে আফগানিস্তান ও দ্বিপাক্ষিক সহযোগিতা সহ আঞ্চলিক নিরাপত্তার বিষয়গুলি নিয়ে আলোচনা
নয়াদিল্লি, ০৬ সেপ্টেম্বর, ২০২০
ইরানের প্রতিরক্ষা মন্ত্রী এবং সেদেশের সেনাবাহিনীর প্রধান ব্রিগেডিয়ার জেনারেল আমীর হাতামির সঙ্গে ভারতের প্রতিরক্ষা মন্ত্রী শ্রী রাজনাথ সিং গতকাল তেহরানে এক বৈঠকে মিলিত হন। মস্কো থেকে নতুন দিল্লি ফেরার সময় তেহরানে সাময়িক যাত্রা বিরতিকালে সেদেশের প্রতিরক্ষা মন্ত্রীর অনুরোধের প্রেক্ষিতেই এই বৈঠক।
অত্যন্ত সৌহার্দ্যপূর্ণ ও আন্তরিক পরিবেশে দুই মন্ত্রীর এই বৈঠক অনুষ্ঠিত হয়। বৈঠকে দুই মন্ত্রী ভারত ও ইরানের মধ্যে বহু শতক পুরনো ভাষা, সংস্কৃতি, ও সভ্যতার সম্পর্কের কথা উল্লেখ করেন। তাঁরা দ্বিপাক্ষিক সম্পর্ককে এগিয়ে নিয়ে যাওয়ার বিভিন্ন পন্থা-পদ্ধতি নিয়ে মতবিনিময়ের পাশাপাশি, আফগানিস্তানে শান্তি ও স্থিতাবস্থা বজায় রাখা সহ আঞ্চলিক নিরাপত্তা সংক্রান্ত বিষয়গুলি নিয়েও আলোচনা করেন।
(CG/BD/SB
স্বরাষ্ট্র মন্ত্রক
কোভিড-১৯ এর বিরুদ্ধে লড়াইয়ে প্রধানমন্ত্রীর জনআন্দোলনে সকলকে সামিল হওয়ার আহ্বান জানিয়েছেন কেন্দ্রীয় স্বরাষ্ট্র মন্ত্রী শ্রী অমিত শাহ
নয়াদিল্লি, ০৮ অক্টোবর, ২০২০
কেন্দ্রীয় স্বরাষ্ট্র মন্ত্রী শ্রী অমিত শাহ কোভিড-১৯ এর বিরুদ্ধে লড়াইয়ে প্রধানমন্ত্রী শ্রী নরেন্দ্র মোদীর জনআন্দোলনে সকলকে যুক্ত হতে আহ্বান জানিয়েছেন।
একগুচ্ছ ট্যুইট বার্তায় শ্রী শাহ বলেছেন, “কোভিড-১৯ এর মতো আন্তর্জাতিক মহামারীর বিরুদ্ধে সকল দেশবাসীকে একজোট হয়ে লড়তে হবে। আসুন, প্রধানমন্ত্রী কোভিড-১৯ এর বিরুদ্ধে যে জনআন্দোলনের সূচনা করেছেন, তাতে আমরা সকলে মিলে সামিল হই এবং ভারতকে কোভিড মুক্ত করার জন্য প্রত্যেককে সচেতন করে তুলতে গুরুত্বপূর্ণ ভূমিকা পালন করি”।
তিনি আরও বলেছেন, “কোভিড-১৯’কে প্রতিহত করতে তিনটি মন্ত্র রয়েছে : মাস্ক পরা, দু’গজ শারীরিক দূরত্ব বজায় রাখা এবং ঘন ঘন হাত ধোওয়া। প্রধানমন্ত্রী শ্রী নরেন্দ্র মোদীর সুরক্ষা সংক্রান্ত তিনটি মন্ত্র মেনে চললে কোভিড-১৯ এর থেকে শুধু আপনিই রক্ষা পাবেন না, আপনার পরিবার, বন্ধুবান্ধব এবং সহকর্মীরাও রক্ষা পাবেন।“
CG/CB/SB
(Visitor Counter : 116